
stăzi ne sunt atacați Sfinţii. Cu ură. Discursul urii a fost declanșat de decizia Sinodului Bisericii Ortodoxe Române de a canoniza 16 Sfinți. 


Decizie istorică, fără îndoială, care i-a stârnit pe resentimentari. În contextul actual destul de tulbure, vom încerca să lămurim unele 
aspecte: 


1. Resentimentarii nu iubesc Biserica. Îndată ce se ivește o „temă potrivită”, ei atacă Biserica. Făţiș sau viclean. Nu-i recunosc autoritatea. Consideră că 
Biserica s-a compromis definitiv după Sinodul din Creta și că ierarhii nu mai au autoritatea de a sfinţi, de a canoniza — lucru absolut fals, de altminteri. 
Atitudinea pe care o au îi situează în afara comuniunii Bisericii. 


2. Fiind plini de ură împotriva Sfântului Arsenie de la Prislop și a altor Sfinţi, a poporului credincios și a Sfântului Sinod, resentimentarii acuză Biserica de 
lipsă de transparenţă. Fie pe un ton viclean-mustrător, fie pe un registru de-a dreptul lătrător, ei trag la răspundere Biserica pentru decizia canonizării. Vor 
documente, vor argumente, susţin ei. Adevărul este că nu vor nici documente, nici argumente, ci vor scandal. Sunt toxici, prin minciuna și ura pe care le 
răspândesc, dar pretind că sunt apărătorii Adevărului. 


3. lată una dintre minciuni. A tot circulat prin mediul virtual o așa-zisă mărturisire de taină a Mitropolitului Antonie Plămădeală în legătură cu un presupus 
păcat trupesc al Sfântului Arsenie de la Prislop. Textul, golănesc de altfel, nu are câtuși de puţin stilul Mitropolitului Antonie. Este încropit de o minte săracă 
și atașat apoi lângă o frază, chipurile citată dintr-un volum. Am verificat atent în „Dicţionarul teologilor români” și în alte surse. Un asemenea volum nu există. 
De aceea nu sunt date nici referințele obișnuite ale citării unui text. Se vede treaba că este o făcătură aruncată ca momeală pentru naivi. 


4. Atenţie la atitudinile extremiste! Sunt foarte periculoase îngustimile acestea sectare. Ele au tot circulat și până acum, fiindcă în privinţa Sfântului Arsenie 
de la Prislop s-a dus o campanie de dezinformare după scenariu securist. Atât vechii, cât și actualii agenţi de influenţă în mediul bisericesc se înscriu pe 
această direcţie a denunţului mincinos. De asemenea, este foarte periculoasă atitudinea iconoclastă, de defăimare a unui Sfânt, în condiţiile în care Biserica 
a luat deja o poziţie oficială și a validat sfințenia Cuviosului Mărturisitor Arsenie de la Prislop. 


5. Ţinta discursului urii sunt Sfinţii. Sunt multe minciuni răspândite în privinţa vieţii curate și sfinte a Sfinţilor Dumitru Stăniloae, Ilarion Felea și Ilie Lăcătușu. 
Lucrurile trebuie lămurite. 


Toţi acești Sfinţi au pecetluit cu ani grei de suferinţă lucrarea lor duhovnicească. Purtarea lor în temniţele comuniste a fost model de mărturisire a credinţei în 
faţa prigonitorilor atei. Sfântul Ilarion Felea a murit ca martir la Aiud, fiindcă nu i s-a acordat asistenţă medicală. Așa cum a povestit Părintele loan Bărdaș, tot 
Aiudul l-a prohodit în ascuns pe Sfântul mucenic Ilarion. Cei 5 mii de prizonieri, asistați de 400 de preoți ortodocși, au ţinut rânduiala înmormântării Sfântului. 
Toţi au cântat pe sub pături „Cu sfinţii odihnește, Doamne, sufletul adormitului robului Tău...” și celelalte cântări ale slujbei, în timp ce carul funebru trecea 
prin curtea închisorii. 


Sfântul Dumitru Stăniloae a pătimit la Aiud, iar llie Tudor a mărturisit despre răbdarea lui sfântă: „Cel mai strălucit reprezentant al Ortodoxiei își ducea și el 
crucea întru slava lui Hristos. Era ca un sfânt bizantin rătăcit printre atâţia osândiți, și ei apărători ai bisericii străbune și ai neamului răstignit de atei. În 
condițiile acelea, vorba lui era balsam, un neașteptat dar pentru mulţimea de martiri ce aveau să umple cimitirul fără cruci din marginea Aiudului, unde 
locuitorii orașului aruncau gunoaiele. Dragostea, ce se revărsa din prelegerile sale, ne ţinea de foame, ne încălzea”. 


Sfântul Ilie Lăcătușu a pătimit la Canal, la Târgu-Ocna și la Periprava. Așa cum mărturisește Părintele Justin Pârvu, a îndurat chinuri de mucenic. Mintea lui 
era doar la Dumnezeu. Vorbea rar, iar atunci când o făcea avea deplină autoritate duhovnicească. A vieţuit în smerenie desăvârșită și a primit de la 
Dumnezeu darul neputrezirii. Sfintele sale Moaște întregi sunt mila lui Dumnezeu cu neamul nostru. 


6. Speculaţiile care se fac pe seama Sfinţilor s-au ivit din zone controlate ideologic. Adevărul este că Părintele Dumitru Stăniloae nu a făcut parte nici o 
grupare politică. Acuzaţiile care i se aduc acum, după decizia luată de Sfântul Sinod de a-l canoniza, sunt biete speculaţii. Cercetările istoriografice 
dovedesc, în mod argumentat, că Sfântul Dumitru Stăniloae avea o gândire apolitică. 


De asemenea, afirmaţiile compromiţătoare care circulă în prezent despre Sfântul Ilie Lăcătușu sunt vechi denunțuri securiste. Cercetătorii recunosc, de 
altfel, că documentele referitoare la Sfântul Mărturisitor Ilie, care se găsesc în dosarele întocmite de fosta Securitate, sunt în mare parte contradictorii. În 
aceste ape tulburi au pescuit și resentimentarii, scoțând la lumină „adevărul”. Așa cum au procedat în epocă anchetatorii Securităţii, supradimensionând 
„activitatea legionară” a Sfântului llie Lăcătușu, tot astfel și acum, cei care servesc unor interese antiromânești, vântură prin diferite medii scenariul „sfinţilor 
extremiști”. Astfel de minciuni nu sunt greu de vădit. Sfântul Ilie Lăcătușu nu a fost un militant politic, ci a slujit Biserica și neamul românesc. lată ce spune 
Sfântul: „Fiind preocupat și pătruns de conștiința misiunii hainei și prestigiului preoţesc, n-am făcut loc faptei de ocară și prilej de poticnire celor buni, 
deoarece eram înarmat nu cu muniţiuni şi arme ucigătoare pe care nu le-am avut niciodată, nici promise, nici în posesie, ci am avut, în ciuda tuturor 
vrăjmașilor , credință în Dumnezeu și respectul față de tot omul (...). Biserica a fost și este locașul unde inimile creștine și-au plecat simțămintele topite în 
calde rugăminţi. Din fața Sfântului Altar am binevestit prin predici voia Domnului Hristos, nicidecum aluziuni și apologii politice”. 


În cazul Sfântului Ilarion Felea, lucrurile stau în felul următor. Numele său a fost folosit pentru corectarea unor erori politice. Sfântul Mucenic Ilarion nu a 
activat politic în nici un fel. „Nu am depus nici o activitate legionară. Speram să-mi spun cuvântul în privinţa intrărilor și a jafurilor de prin case, dar n-am avut 
nici un prilej, nici cui să vorbesc”. S-a delimitat, din conștiință preoțească, de toate faptele reprobabile. El nu poate fi acuzat, fiindcă nu există argumente în 
acest sens. 


Rechizitoriul „sfinţilor extremiști” este unul fabricat și pus în circulaţie de agenții afiliaţi unor interese antiromânești și antibisericești. Atacurile la adresa 
„Sfinţilor extremiști” sunt, în fond, atacuri la temelia Bisericii și a Sfântului Sinod, orchestrate fie pe filieră rusesească, fie pe alte filiere. 


7. Sfinţii Dumitru Stăniloae, Ilarion Felea și llie Lăcătușu au viețuit în permanentă dragoste jertfelnică față de semeni. Faptele lor grăiesc mai tare decât 
cuvintele lor. lată un episod din jertfelnicia Sfântului Dumitru Stăniloae relatat de Ilie Tudor: „Am încercat să-i dau cojocelul să-l pună sub dânsul și m-a 
refuzat cu o hotărâre a mâinii. 


— Nu! Dragul meu! Ai pedeapsă mare! Nu te voinici! Păstrează-te cât poți! Nu se știe cât vom sta aici; eu... voia Domnului! Peste câteva zile ne vom întoarce 
în celular, acolo nu e așa frig ca aici, suntem mai apărați. 


Am insistat, nu l-am putut convinge. Noaptea ne apăram reciproc. Ba-l mai înveleam, ba simțeam cum încearcă să mă ocrotească. Așa făceau toți. Grija 
pentru celălalt era trăsătura caracteristică a atitudinii ce o impunea dragostea creștină. Spiritul de sacrificiu nu era doar vorbă, în temniţa cea mai blestemată 
în care ne topeam. Am stat acolo în izolările dintre Zarcă și celular cam 10 zile, cât a durat curăţenia generală”. 


Sfântul Ilie Lăcătușu a salvat la Periprava, în ianuarie 1962, un lot întreg de oameni. Părintele Justin Pârvu a povestit cum, povăţuiţi de Sfântul Mărturisitor 
llie, au scăpat toţi cu viață, deși fuseseră băgaţi în lacul de 4-5 hectare în care creștea stuful la - 300. „Și atunci am spus — mărturisește Părintele Justin — că 


Părintele Lăcătușu este un om deosebit”. 


Sfântul Ilarion Felea a vieţuit încredinţat de cuvintele pe care i le spunea lui Octavian Gherman la Aiud: „Cu iubirea și cu dragostea și viperele le 
îmblânzești”. În zilele de dinaintea morţii sale, a stat în aceeași celulă cu marele poet Vasile Voiculescu. Poetul era bolnav. lar Sfântul Ilarion Felea nu mai 
putea să mănânce din cauza suferinţei pe care o avea. Cu toate acestea, acești uriași pătimitori ai neamului românesc se sprijineau unul pe altul, se 
îngrijeau, își dădeau întâietate. Fiecare voia ca celălalt să trăiască, iar el să se jertfească. 


Resentimentarii vorbesc fără argumente despre „lipsa de empatie” a Sfinţilor față de cei aflaţi în nevoi. E o minciună sfruntată. Acești Sfinţi au fost pătrunși 
de dragostea cea adevărată și s-au jertfit pentru aproapele. Din fapte, nu din vorbe, reiese chipul lor jertfelnic care va rămâne în memoria neamului 
românesc. 


8. Cei înrăiţi, care cunosc toate dedesubturile discursului urii, lovesc în Sfântul Dumitru Stăniloae, contestându-i titulatura de Mărturisitor. Sfântul Dumitru a 
mărturisit credința cea adevărată atât ca profesor universitar, cât și atunci când a fost întemnițat. 


Ca profesor universitar, Sfântul Dumitru Stăniloae a redescoperit o teologie raportată la experienţa ascetică a Sfinţilor, delimitându-se de teologia scolastică 
care pătrunsese în școlile teologice ortodoxe la sfârșitul secolului al XIX-lea. A fost insuflat de Duhul Sfânt. O astfel de lucrare duhovnicească vie, o 
asemenea restaurare la nivelul teologiei academice nu putea fi făcută decât de un om cu viață sfântă. El s-a arătat un mărturisitor al Vieţii și al lubirii prin 
Teologie. 


În temniţele comuniste fiind, Sfântul Dumitru Stăniloae s-a arătat de-Dumnezeu-cuvântător, îmbărbătându-i pe mulţi pentru a rezista și a-și mărturisi credința 
ortodoxă în faţa prigonitorilor atei. lată ce-i spunea Părintelui Liviu Brânzaș (pe atunci doar un tânăr ce năzuia să urmeze Teologia) în temnița Aiudului: 
„Neamul românesc a trecut prin multe momente grele în istoria sa, dar a răzbit și a biruit întotdeauna prin credinţa în Dumnezeu și prin speranţa în triumful 
final al binelui. Așa se va întâmpla și acum. Cu tărie și smerenie suferința ce ni s-a dat”. Acesta a fost testamentul unui Mărturisitor în temniţele comuniste. 
De altfel, Părintele Liviu Brânzaș a reușit cu 10 la Teologie, după eliberarea din închisoare, datorită cursurilor de Teologie ţinute de Sfântul Dumitru Stăniloae 
în celulă, unde asistau și alţi tineri. Aceasta e mărturisirea adevărată a dreptei-credinţe. Sfântul Dumitru Stăniloae nu a cedat în faţa prigonitorilor atei. Și-a 
păstrat până la sfârșit credinţa și verticalitatea. 


9. Atacurile resentimentarilor vizează îndeaproape Sinodul Bisericii Ortodoxe Române. Se plâng că e „o societate închisă”. Ar dori open society? Bineînţeles 
că nu se poate și că decizia de a nu consulta pe nimeni în decizia canonizării este o ipoteză falsă menită să adâncească în mintea cititorilor legenda faliei 
dintre ierarhie și popor. Nici nu se pune problema. Canonizarea celor 16 Sfinţi s-a făcut prin consultarea poporului. Evlavia poporului român faţă de Sfinţii 
aceștia a reprezentat un argument hotărâtor. Cum să se afirme asemenea inepţie că nu a fost consultat poporul? Cine mai mult decât Sfântul Sinod, atunci 
când se pune problema atât de importantă a unor canonizări, să fie atent la evlavia poporului? Ceea ce insinuează resentimentarii nu are fundament real, 
atâta vreme cât există un cult al acestor Sfinţi. Nefiind atenţi la manifestările de evlavie ale poporului sau chiar acuzând poporul de înșelare atunci când își 
cinstește Sfinţii, agenții propagandei scot din mânecă diferite urâciuni pe care le manipulează cu meșteșugul iluzioniștilor versaţi ca „argumente” ale 
„extremismului”, „filetismului” etc. Minciuni! 


În concluzie, mulţumim Domnului și ierarhilor noștri pentru darul sfinţitor pe care ni l-au pus înainte în vremuri acestea de mare încercare. Sfinţii 
sunt comoara Bisericii. Și nu ne uităm nepăsători atunci când comoara e jefuită. Ne rugăm cu evlavie acestor Sfinţi și-i apărăm cum putem cu 
bietele noastre cuvinte, fiind conștienți că, în realitate, Sfinţii sunt cei care ne ocrotesc pe noi. 


Sergiu Ciocârlan 

BIZZU 
24.07.2024 19:38 


Satanelor neo-marxiste, vă ARDE Sfinţenia? Este perfect, iar voi nu puteți face nimic. Sfinţii Bisericii noastre trăiesc prin sufletele credincioșilor, acolo unde voi nu veţi putea 
ajunge niciodată, oricâtă diktatură sau sclavagism ne veţi impune. Puteţi scrie în continuare mizeriile voastre clocite prin toate hrubele demonismului globalist, puteţi să defilaţi 
public la nesfârșit cu toți perverșii și psihopaţii aceste planete, DEGEABA. Pentru noi NU EXISTAȚI decât ca dovadă că întunericul lucrează. Noi ne luăm Lumina de la Sfinții 
Bisericii noastre străbune și voi NU puteţi schimba asta. Ceartă-vă pe voi Domnul până în fundul iadului! 


Autentifică-te sau înregistrează-te (inregistrare) pentru a trimite comentarii. 


RADU COMSUTA 
24.07.2024 19:59 


Cam toţi contestatarii sunt niște farisei fățarnici care fac pe apărătorii de canoane, în genul "la lege și la mărturie! Căci, dacă nu vor vorbi așa, nu vor mai răsări zorile pentru 
poporul acesta” (Isaia 8, 20) .Luate la purecat acuzațiile lor nu au un temei solid. Sunt la fel de fondate ca acuzațiile fariseilor împotriva lui Hristos că strică legea și prorocii. 


Autentifică-te sau înregistrează-te (inregistrare) pentru a trimite comentarii. 


CRONICAR ORTODOX 
24.07.2024 21:25 


https://cronicarortodox.wordpress.com/candela-rugaciunii/ 


Autentifică-te sau înregistrează-te (inregistrare) pentru a trimite comentarii. 


QUO VADIS 
24.07.2024 23:05 


Sa-i lasam pe diavoli sa se zvarcoleasca. Zic. 


Autentifică-te sau înregistrează-te (inregistrare) pentru a trimite comentarii. 

Domnia mediocrității s-a deschis ca o nouă cale de identificare și eliminare a elitelor reale. De ce ar elimina un regim democratic elita? Pentru că aceasta este, prin definiție, morală și 
dispusă la sacrificiu. 


(opinii/Delatiunea-vocatia-omului-nou-% E2%80%93-omul-masa-si-eliminarea-elitelor-reale-190388) 

Psihologul Dragoș lliescu, expert în psihometrie, a efectuat cel mai mare studiu cu privire la efectul Flynn în Romania. Studiul a fost realizat pe 12.000 de subiecti, pe o perioadă de 80 
de ani. Concluziile au fost următoarele: IQ-ul a crescut cu 3,4 puncte pe deceniu, perioada cu cea mai mare creștere a fost 1967-1977, după anul 1990... 


(opinii/Dr.-Carmen-Otelea-Gandirea-critica-versus-lobotomizarea-chimica-si-digitala.-Evolutia-inteligentei-umane-in-ultimii-ani-inclusiv-in- 
Romania-190382) 

Inca un "derapaj", cum ar spune deontologii, al politiei gandirii. Un ziarist - chiar preot -, care i-a luat interviu arhiepiscopului Teodosie, a fost amendat drastic de CNA cu 10.000 de lei 
nu pentru ceva ce a spus, ci pentru ceva ce nu a spus. Toata povestea e halucinanta. 

Posibil ca orele de istorie, crucea ori ordinul de Malta, nu în ultimă instanţă poziţia de fortăreață și viteza internetului, m-au făcut să îmi doresc — în subconștient - să vizitez tărâmurile 
malteze. 

Pe 29 iunie 2024 cea mai ambasadă dintre ambasadele din București, bună la suflet și solidară cu toate manifestările CURCUBITACEE ne-a anunţat că la Muzeul Ţăranului Român 
dânsa A SĂRBĂTORIT„mândria de a fi +IQTBGL”. 

INJECTIA FINALA: Binecuvântate vor fi sufletele milostive! 

Neanae: Dragă BRICK, o întrebare. La urmă! Posibil să se întâmple că iese la iveală că a fost premedi... 

